इस काल की मस्जिदों को सल्जूक़ी मस्जिदों की शैली में बनाया गया है। एक आयताकार रूपी आंगन, चार हॉल और एक दालान जिसके ऊपर गुंबद बना होता था। असली हॉल और इमारत के चार कोनों पर मिनारें बनी हुई हैं। इस काल में विश्राम के लिए अनेक इमारतें बनाई गई थीं। इन इमारतों में एक स्क्वायर रूपी कमरा और उसके ऊपर गुंबद बनाया जाता था, अधिकांश गुंबद प्याज़ के रूप में होते थे। इन इमारतों को सजाने के लिए उन पर वनस्पतियों एवं इंसानों के चित्र बनाए जाते थे, जो प्राचीन काल की कला की भांति होते थे। फ़ीनक्स, बादल, कमल और तरह तरह के फूलों के चित्र इन इमारतों पर बनाए जाते थे। इसके अलावा, क़ुरानी आयतें, ईश्वर और पैग़म्बरे इस्लाम के नाम भी विभिन्न शैलियों में लिखे जाते थे।